31998R1764
L 223/4
JURNALUL OFÍCIAL AL UNIUNII EUROPENE
REGULAMENTUL (CE) NR. 1764/98 AL COMISIEI
din 10 august 1998
de modificare a Regulamentului (CE) nr. 1439/95 de stabilire a normelor de aplicare a Regulamentului (CEE) nr. 3013/89 al Consiliului în ceea ce privește importul și exportul de produse din sectorul cărnii de oaie și de capră
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 3013/89 al Consiliului din 25 septembrie 1989 privind organizarea comună a pieței în sectorul cărnii de oaie și de capră (1), modificat ultima dată de Regulamentul (CE) nr. 1589/96 (2), în special articolul 9 alineatul (2) și articolul 12 alineatul (4),
întrucât Australia și Noua Zeelandă au desemnat noi agenții pentru eliberarea documentelor de origine; întrucât anexa I la Regulamentul (CE) nr. 1439/95 al Comisiei (3), modificat ultima dată de Regulamentul (CE) nr. 2526/95 (4), trebuie modificată în consecință; întrucât desemnarea de către Australia a unei noi agenții însărcinate cu eliberarea documentelor produce efecte de la 1 iulie 1998 și, prin urmare, documentele eliberate de agenția în cauză trebuie considerate valabile de la data menționată;
întrucât măsurile prevăzute de prezentul regulament sunt în conformitate cu avizul Comitetului de gestionare a ovinelor și caprinelor,
ADOPTĂ PREZENTUL REGULAMENT:
Articolul 1
Anexa I la Regulamentul (CE) nr. 1439/95 se modifică după cum urmează:
(a)
Agenția „Australian Meat and Livestock Corporation” se înlocuiește cu „Department of Primary Industries and Energy”;
(b)
Agenția „New Zealand Meat Producers Board” se înlocuiește cu „New Zealand Meat Board”.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Articolul 1 litera (a) se aplică de la 1 iulie 1998, iar articolul 1 litera (b) de la 1 septembrie 1998.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 10 august 1998.